kardosdrur/scandi-wiki huggingface dataset:
Marie Frank

Marie Frank (født 28. august 1973 i Viborg) er en dansk singer-songwriter.

Frank fik sit gennembrud i 1999 med albummet Ancient Pleasures, som blev indspillet i New York året forinden. Albummet gav hende hittene "Symptom of My Time", "Save a Little Love" og "Heart of Saturday Night", og endte med at sælge 40.000 eksemplarer. Hun vandt i 2000 hele fire priser ved uddelingen af Dansk Grammy: Årets danske sangerinde, Årets nye danske navn, Årets danske pop-udgivelse, ligesom hun vandt prisen for Årets danske dance-udgivelse for klubhittet "Under the Water" sammen med house-duoen Brother Brown. I 2001 kom hendes andet album Vermilion, der affødte hittet "Worth It". Albummet solgte til guld og indbragte hende prisen som Årets danske sangerinde ved Danish Music Awards 2002. I 2002 brød hun med det multinationale selskab BMG og stiftede sit eget pladeselskab Frankly Spinning Music sammen med producer Kent Olsen. Marie Frank udsendte i 2003 minialbummet Swimmingly med sange udelukkende skrevet af den amerikanske sangskriver Neill C. Furio, som hun mødte i 1998 under indspilningerne af Ancient Pleasures.

Diskografi

Album 
 Ancient Pleasures (1999)
 Vermilion (2001) 
 Swimmingly (2003) 
 Where the Wind Turns the Skin to Leather (2005)
 Pop Your Wheeze (2010)
 Kontinua (2015)

Singler 
 "Symptom of My Time" (1999)
 "Save a Little Love" (1999)
 "Heart of Saturday Night" (2000)
 "Right Beside You" (2000)
 "Worth It" (2001)
 "Big Love" (2002)
 "Hit You Where It Hurts" (2002)
 "Whoops Wrong Daisy"  (2003)
 "I Like It When You Sleep" (2005)

Kilder

Eksterne henvisninger 
 Marie Franks officielle hjemmeside
 Marie Franks MySpace

Sangere fra Danmark
Sangskrivere fra Danmark
Personer fra Viborg
Har spillet på Roskilde Festival
Dansksprogede forfattere fra Danmark
Hendes Verden

Hendes Verden er et dansk kvindeugeblad, der udgives af Egmont-koncernen. 

Bladet blev grundlagt i 1935 under navnet Flittige Hænder, men har siden 1965 haft sit nuværende navn. 

Det henvender sig til kvinder i alderen 30 til 65 år, og indeholder hovedsageligt artikler om madlavning, håndarbejde, sundhed og fritid.

Bladet udkommer hver mandag i 47.836 eksemplarer, men læses af 170.000.

Kilder

Eksterne henvisninger 
 Hendes Verdens hjemmeside

Etableret i 1935
Tidsskrifter fra Danmark
KIG IND

Kig ind (stiliseret som KIG IND) var et dansk billedugeblad, der blev udgivet af Aller Media i perioden 1997-2015.

Bladet blev lanceret som Allers svar på Her & Nu, som konkurrenten Egmont sendte på gaden tidligere samme år. Med en pris på 10 kr. var Her & Nu og Kig ind væsentligt billigere end Allers to øvrige billedugeblade, Billed-Bladet og SE og HØR. Siden steg prisen på samtlige blade, og prisen på Kig ind var til sidst 16 kroner. Kig ind ændrede i de sidste år sin linje og skiftede fokus til mode, glamour og gossip – med stor vægt på Hollywood-stjerner.

Kig ind udkom i 2007 i 68.354 eksemplarer, men læstes af 284.000 i 2. halvår 2007.

Annemette Krakau var bladets chefredaktør fra 1998 til 2006. Herefter fulgte Michael Hansen og senere Katrine Memborg som chefredaktør for Kig ind.

I dag er Niels Pinborg chefredaktør.

Sidste udgave af Kig ind udkom d. 30. september 2015.

Eksterne henvisninger 
Kig inds hjemmeside

Kilder 

Tidsskrifter fra Danmark
Aller Media
Etableret i 1997
Ophørt i 2015
TDI (sundhed)

TDI eller Tålelig Daglig Indtagelse (fra engelsk: Tolerable Daily Intake) er den sikkerhedsmargen, som sundhedsmyndighederne fastsætter, når det drejer sig om indholdet af farlige stoffer i f.eks. fødemidler, emballage eller beklædningsgenstande. TDI angives som et maksimalt indhold, målt i antal mg eller PPM sat i forhold til kg legemsvægt.

Grænseværdien finder man ved forsøg med dyr (ofte rotter eller mus), som i alvorlige tilfælde (hvor der er frygt for mulige, arvelige forandringer) fortsættes over flere forsøgsdyrgenerationer.

Sundhed
Notmark

Notmark (tysk: Nottmark) er en bydel i Hundslev på Als. Den hører til Sønderborg Kommune og ligger i Region Syddanmark.

Notmark Kirke 
Notmark hører til Notmark Sogn, og Vor Frue Kirke ligger som et vartegn i den nordvestlige ende af Notmark. Kirken fra omkring år 1200 har et 13 m bredt kirketårn, et af Danmarks bredeste. Det fæstningslignende tårn siges at være bygget som værn mod de hedenske vendere, der i 1100-tallet hærgede de danske kyster, og tårnet kan også have været kornkammer.

Faciliteter 
Hundslev og Notmark har landsbylaug fælles med Almsted, som Notmark næsten er vokset sammen med, idet der kun er godt 200 m mellem dem. Landsbylauget for Hundslev Almsted Notmark (HAN) blev stiftet 24. oktober 2006. Det får driftstilskud fra kommunen og repræsenterer de tre bebyggelser.

I Notmarks gamle skole findes bl.a. Notmarkhus, der er en restaurant med selskabslokaler. Her er også boldbaner. Børnene går nu i skole i Fryndesholm-skolen i Fynshav, hvor Fryndesholm-hallen også ligger.

Historie 
Landsbyerne Hundslev og Notmark var allerede i 1800-tallet et sammenhængende område.

Amtsbanerne på Als 
Amtsbanerne på Als blev åbnet i 1898 og nedlagt i 1933. Notmark/Hundslev havde trinbræt med sidespor (tysk: Haltestelle) på strækningen Sønderborg-Nordborg. Trinbrættet lå ved Hundslev kro. Fra Skovvej går en 1,2 km lang sti mod syd på amtsbanens tracé til Asserballe Station.

Genforeningssten 
I kirkens indkørsel står en sten, der blev rejst på Valdemarsdag 1930 til minde om Genforeningen i 1920.

Noter

Eksterne kilder/henvisninger 

 Landsbylauget for Hundslev Almsted Notmark (HAN)
 SDFE kortviser: Målebordsblade, preussiske 1877-1920, danske 1920-71

Lokaliteter på Als
Byer og bydele med genforeningssten
Museum Kunst der Westküste

Museum Kunst der Westküste (på dansk Museum Vestkystens kunst) ligger i landsbyen Alkersum på den nordfrisiske ø Før i det det vestlige Sydslesvig i Tyskland. Kunstmuseet blev åbnet den 31. juli 2009 og er styret af almennyttige selskab Det Paulsen Legaat. Museet har til formål at formidle og forske i kunst, som har havet og kyst som sit tema.
Udgangspunktet er museumsstifteren prof. h.c. Frederik Paulsens (1909-1997) malerisamling, som fokuserer på malerier fra perioden 1830-1930. Museets samling er overvejende koncentreret omkring malerier i Norge, Danmark, Tyskland og Holland. I stedet for en permanent udstilling bliver udstillingerne i de rummene jævnligt ændret. I samlingen befinder sig værker af blandt andet Edvard Munch, P.S. Krøyer, Christian Krohg, Anna og Michael Ancher, Max Liebermann, Emil Nolde, Max Beckmann, Otto Heinrich Engel, Hans Peter Feddersen, og Eugéne Boudin.
Kunstmuseet arrangerer særudstillinger i samarbejde med nationale og internationale samarbejdspartnere. På museet kan der ses såvel historisk orienteret kunst som nutidskunst.

Det arkitekttegnede bygningskompleks med seks sammenhængende bygninger har et udstillingsareal på i alt 900 m². Andre bestanddele af det samlede anlæg er museumshaven og den nybyggede museumsrestaurant "Grethjens Gasthof". Navnet går tilbage til Margaretha Dorothea Hayen (1824–1910), der på det samme sted drev en kro. Hendes indstilling til ”risikokunst”, gjorde mange år før museets grundlæggelse stedet til opholdssted og samlingspunkt for en række kunstnere, der havde deres virke på Før. 
 
Museets leder er Ulrike Wolff-Thomsen. Besøgstallet er årlig omkring 40.000 og samlingen rummer cirka 900 værker.

Galleri

Eksterne henvisninger og kilder 
 Museets hjemmeside 
 Museets samling
 Museumsrestaurantens hjemmeside
 Kort

Referencer

Før
Nordfrisland
Kunstmuseer i Tyskland
Store Lyngby

Store Lyngby er en mindre by i Nordsjælland med , beliggende i Lille Lyngby Sogn, Strø Herred. Byen ligger i Hillerød Kommune og tilhører Region Hovedstaden.

Kilder 

Byer i Hillerød Kommune
Joseph Ellis

Joseph John Ellis (født 1943) er professor i historie ved Mount Holyoke College i Massachusetts i USA. Han fik Pulitzerprisen i 2001 for Founding Brothers: The Revolutionary Generation.

Bibliografi 
 His Excellency: George Washington, 2004.
 After the Revolution: Profiles of Early American Culture, 2002.
 Passionate Sage: The Character and Legacy of John Adams, 2001.
 Founding Brothers: The Revolutionary Generation, 2000.
 What Did the Declaration Declare? (Historians at Work), 1999.
 American Sphinx : The Character of Thomas Jefferson, 1996.
 School for soldiers: West Point and the profession of arms, 1974.
 The New England mind in transition;: Samuel Johnson of Connecticut, 1696-1772, 1973.

Historikere fra USA
Stiftung Preußische Schlösser und Gärten Berlin-Brandenburg

Stiftung Preußische Schlösser und Gärten Berlin-Brandenburg (SPSG) er en stiftelse etableret i 1994, som forvalter de tyske slotte og haver i Berlin og Brandenburg.

Organisationens forløbere var Staatliche Schlösser und Gärten Potsdam-Sanssouci i DDR og Verwaltung der Staatlichen Schlösser und Gärten i Vestberlin. Disse sprang igen ud fra den preussiske Verwaltung der Staatlichen Schlösser und Gärten, som blev etableret 1. april 1927 efter at stridighederne mellem Fristaten Preussen og familien Hohenzollern om ejendomsretten til de tidligere kongelige ejendomme var bragt til ende.

SPSG har sæde i Potsdam, og finansieres af delstaterne Berlin og Brandenburg, og af forbundsregeringen, som bærer 42 % af omkostningerne. Stiftelsen får også støtte fra flere støtteforeninger og private sponsorer.

Se også 
 Stiftung Preußischer Kulturbesitz

Eksterne henvisninger 

 Stiftung Preußische Schlösser und Gärten Berlin-Brandenburg

Berlin
Brandenburg
Preussen
Etableret i 1994
Waziri (sprog)

Waziri er et sprog som tales af Wazirerne i Waziristan i Pakistan, og af nogle nabo-provinser i Pakistan og Afghanistan. Sproget kan betragtes som en dialekt af Pashtu sproget, men det har nogle distinkte egenskaber og vokabularium. 

Iranske sprog
Sprog i Pakistan
Sprog i Afghanistan
Waziristan

fi:Waziri
Francesco Casagrande

Francesco Casagrande (født 14. september 1970 i Firenze) er en tidligere italiensk landevejscykelrytter, som var professionel i årene 1992 til 2005.

Biografi 
I Giro d'Italia i 2000 førte han dele af løbet, men måtte til slut tage til takke med andenpladsen efter landsmanden Stefano Garzelli, men erobrede imidlertid bjergtrøjen.

Som ekspert i endagsløb, vandt han i 1998 og 1999 Clásica de San Sebastián, samt 2000 udgaven af La Flèche Wallonne og Subida a Urkiola. I VM i landeveissykling 1999 erobrede han fjerdepladsen efter Óscar Freire (guld), Markus Zberg (sølv) og Jean-Cyril Robin (bronze). I 1998 blev han testet positiv testosteron, blev fyret fra Cofidis og blev udelukket i ni måneder.
 
I 1996 vandt han Tirreno-Adriatico og Baskerlandet Rundt — begge etapeløb.

Han har 52 sejre i karrieren.

Største sejre 
 Clásica de San Sebastián (1998, 1999)
 La Flèche Wallonne (2000)
 Schweiz Rundt (1999)
 Giro del Trentino (2001, 2002)
 Tirreno-Adriatico (1996)
 Baskerlandet Rundt (1996)
 Giro di Toscana (1994)
 Giro dell'Emilia (1994)
 Milano-Torino (1994)
 Giro dell'Appennino (1995)
 Coppa Agostoni (2001, 2003)
 Etapesejr (3. og5. etape) i Schweiz Rundt (2003)
 Giro d'Italia:
 2 etapesejre
 Maglia verde
 12 dage i Maglia rosa

Andenpladser 
 Giro d'Italia (2000)
 Giro di Lombardia (2000)
 Clásica de San Sebastián (2001)
 Giro del Lazio (1999)
 HEW Cyclassics (2000)
 Giro del Veneto (1999, 2000)
 Giro dell'Emilia (2001, 2004)

Referencer

Eksterne links 

 

Mandlige cykelryttere fra Italien
Waziristan

Waziristan (Pashtu: وزیرستان, "Wazirernes land") er en bjergrig egn i det nordvestlige Pakistan på grænsen til Afghanistan med et areal på omkring 11.585 km². Det er en del af Pakistans Føderalt Administrerede Stammeområder og som sådant betragtet som værende udenfor landets fire provinser.

Waziristan dækker området vest og sydvest for Peshawar mellem Tochi-floden mod nord og Gomal-floden mod syd. Pakistans Nordvestlige Grænseprovins ligger umiddelbart øst for Waziristan. Området var et uafhængigt stammeområde indtil 1893 udenfor det Britiske Imperium og Afghanistan. Stammernes angreb ind på britisk-styret territorium var et konstant problem for briterne, hvilket førte til gentagne straffeekspeditioner mellem 1860 og 1945. Området blev en del af Pakistan i 1947.

Af administrative grunde er Waziristan delt i to agenturer; Nord Waziristan og Syd Waziristan, med en anslået befolkning ( pr. 1998) på henholdsvis 361.246 og 429.841. De to dele har ret distinkte karakterer, skønt begge stammer er undergrupper af wazir-stammen og taler et fælles waziri-sprog. De har et formidabelt rygte som krigere og er kendt for deres gentagne blodfejder.

Wazir-stammerne er inddelt i understammer styret af landsbyældste, som mødes i en stamme jirga. Socialt og religiøst betragtet er Waziristan et ekstremt konservativt område.Kvinder vogtes omhyggeligt, og hvert hjem må have en mand i spidsen. Sammenholdet indenfor stammen holdes også stærkt ved hjælp af de såkaldte kollektive ansvarslove indenfor grænse-lovovertædelsesregulativet.

Tilstedeværelsen af Taliban i området har været genstand for international bekymring, særligt efter at krigen i Aghanistan blev indledt i 2001.

Noter
Pakistans Føderalt Administrerede Stammeområder

Pakistans Føderalt Administrerede Stammeområder (Engelsk:Federally Administered Tribal Areas – F.A.T.A.) er områder i Pakistan, som styres af centralregeringen og bebos af stammefolk.

Føderalt Administrerede Stammeområder
Igor Akinfejev

Igor Vladimirovitj Akinfejev (, ; født 8. april 1986 i Vidnoje, Sovjetunionen) er en russisk fodboldspiller, der spiller som målmand for CSKA Moskva i den russiske liga. Han har spillet hele sin ungdoms- og seniorkarriere i klubben. Tre gange, i 2003, 2005 og 2006 har han været russisk mester med klubben, og i 2005 vandt han desuden UEFA Cuppen.

Landshold 
Akinfejev spiller desuden for Ruslands fodboldlandshold, som han blandt andet repræsenterede ved EM i 2004 og 2008. Han spillede sin første landskamp den 30. marts 2005 i en kamp mod Estland.

Eksterne henvisninger 

 Spillerinfo

Fodboldspillere fra Rusland
Fodboldspillere fra CSKA Moskva
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Personer fra Moskva oblast
Will Vandom

Willelmina "Will" Vandom er en af de fem hovedpersoner i bog- og tegnefilmserien W.I.T.C.H.

Will er W.I.T.C.H.`s leder, Will har den samlede kraft, som forener de fire andre pigers elementer, vand, ild, jord og luft. Wills forældre Tony og Susan er skilt, og nu bor Will hos sin mor, som har giftet sig med Wills historielærer Dean Collins, og de har nu en lille sød dreng i familien, som hedder William.

Tegneseriefigurer
Tegnefilmsfigurer

pl:W.I.T.C.H.#Bohaterowie
Per Mertesacker

Per Mertesacker (født 29. september 1984 i Hannover, Vesttyskland) er en tysk fodboldtræner og tidligere fodboldspiller, der er træner for Arsenals akademi. Han spillede i de tyske klubber Hannover 96 og Werder Bremen, i den han i de sidste år af sin karriere spillede i Arsenal, hvor han stoppede sin aktive karriere i 2018

Landshold 
Mertesacker spillede (indtil efter VM 2014) desuden for Tysklands fodboldlandshold. Han spillede sin første landskamp i en alder af bare 19 år, den 9. oktober 2004 i en kamp mod Iran. Han har siden da repræsenteret tyskerne ved adskillige slutrunder, og var med til at vinde guld ved VM i 2014 i Brasilien.

Titler 
DFB-Pokal
 2009 med Werder Bremen

FA Cup
 2014, 2015, 2017 med Arsenal

VM i fodbold
 2014 med

Eksterne henvisninger 

 
 Spillerinfo 

Fodboldspillere fra Tyskland
Fodboldspillere fra Hannover 96
Fodboldspillere fra Werder Bremen
Fodboldspillere fra Arsenal F.C.
Personer fra Hannover
Verdensmestre i fodbold
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Marcell Jansen

Marcell Jansen (født 4. november 1985 i Mönchengladbach, Vesttyskland) er en tysk tidligere fodboldspiller, der spillede hele sin karriere i Bundesliga, hvor han repræsenterede henholdsvis Hamburger SV, Borussia Mönchengladbach og Bayern München.

Landshold 
Jansen spillede desuden 45 kampe og scorede tre mål for Tysklands fodboldlandshold, som han blandt andet repræsenterede ved VM i 2006, EM i 2008 og VM i 2010. Han spillede sin første landskamp i en alder af bare 19 år, den 3. september 2005 i en kamp mod Slovakiet.

Eksterne henvisninger 

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra FC Bayern München
Fodboldspillere fra Hamburger SV
Personer fra Mönchengladbach
Buch am Buchrain

Buch am Buchrain er en kommune i Landkreis Erding i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Pastetten.

Geografi 
Buch am Buchrain ligger i Region München omkring 14 km syd for landkreisens administrationsby Erding, 28 km fra Flughafen München, 16 km sydvest for Dorfen, 18 km nord for Ebersberg og 38 km fra delstatshovedstaden München.
Kitzmiller v. Dover Area School District

Tammy Kitzmiller, et al. v. Dover Area School District, et al. er en retssag af meget principiel karakter om, hvorvidt der i offentlige skoler i USA kan undervises i såkaldt intelligent design. Retssagen udspillede sig i delstaten Pennsylvania fra den 26. september 2005 til den 4. november 2005 inden domsafsigelsen den 20. december 2005.

Sagen blev ført af 11 forældre til børn på skoler i byen Dover, hvor en skolebestyrelse stærkt præget af kristne fundamentalister havde besluttet at inkludere intelligent design i undervisningen om livets oprindelse som en alternativ videnskabelig teori til Darwin's teori om evolution gennem naturlig selektion. Dommen faldt utvetydigt ud til sagsøgernes fordel, idet det bl.a. blev slået fast at intelligent design "ikke er videnskab" og "ikke kan løsrive sig fra dets kreationistiske, og dermed religiøse, udgangspunkt". Med andre ord slog dommen fast, at intelligent design blot er kreationisme i forklædning. Dermed er det ikke tilladt at inddrage det i undervisningen på offentlige skoler i henhold til den amerikanske forfatning, som sikrer en klar adskillelse mellem stat og religion (nærmere betegnet den såkaldte Establishment Clause of the First Amendment to the United States Constitution).

Under retssagen kom det frem, at tilhængere af kreationisme i lærebogen Creation Biology havde begået regulær svindel for at muliggøre fortsat undervisning i kreationisme. Lærebogen undergik adskillige revisioner inden, at den endte som lærebogen Of Pandas and People. En af disse revisioner var en udskiftning af ordet 'creation' (skabelse) med ordene 'Intelligent Design,' efter en kendelse i USA's højesteret (1987), der afgjorde, at kreationisme i juridisk forstand var at betragte som en religion, hvorfor offentligt finansierede amerikanske skoler ikke måtte bruge synspunktet i deres biologiundervisning. Selv om intelligent design hviler på et andet grundlag og langt fra er enig med kreationisterne, havde disse sidstnævnte simpelt hen "lånt" udtrykket for fortsat at kunne promovere deres egne ideer.

Ved valget til skolebestyrelsen i november 2005 kort tid før domsafsigelsen blev alle 8 medlemmer, som havde stemt for forslaget om at inkludere intelligent design i pensum, stemt ud og erstattet af kandidater, som var modstandere heraf. Desuden gjorde den nye bestyrelsesformand det efter domsafsigelsen klart, at dommen ikke ville blive anket.

Noter

Eksterne henvisninger 

 Eugenie C. Scott and Nicholas J. Matzke: "Biological design in science classrooms" (PNAS May 15, 2007; vol. 104; suppl. 1; s. 8669–8676) 
 Detaljeret omtale af sagen

Retssager i USA
Pennsylvanias historie
Pseudovidenskab
Dorfen

Dorfen er en by i Landkreis Erding i Regierungsbezirk Oberbayern i den tyske delstat Bayern.

Geografi 
Dorfen ligger i dalen til floden Isen (biflod til Inn) cirka 50 km øst for München, 53 km nord for Rosenheim, 32 km vest for Mühldorf, 31 km syd for Landshut og 20 km fra landkreisens administrationsby Erding .

Bydele 
De tidligere kommuner Tegernbach (med Grüntegernbach og Wasentegernbach) og Zeilhofen blev indlemmet i Dorfen i 1978.
Derudover er der landsbyerne Algasing, Eibach, Esterndorf, Hausmehring, Jaibing, Oberdorfen, Schiltern, Schwindkirchen og Watzling.

Nabokommuner 
 Taufkirchen (Vils)
 Lengdorf
 Sankt Wolfgang
 Schwindegg
 Obertaufkirchen
 Buchbach (Oberbayern)

Henvisninger
Metacritic

Metacritic er en hjemmeside, som samler omtaler om musikalbum, computerspil, film, tv-serier, dvd-er og bøger. Hvert produkt får en pointsum regnet ud fra hver omtale, som er tilgængelig. Farverne grøn, gul og rød bruges for at vise kritikerens mening. Dette viser produktets modtagelse.

Etableret i 2001
Computerspilshjemmesider
AllGame

allgame (tidligere All Game Guide) var en kommerciel database med information om computerspil, arkadespil og konsolfabrikanter. Den ejes af All Media Guide, sammen med Allmusic og Allmovie. Siden ophørte den 12. december 2014.

Kilder

Ekstern henvisning
Officiel hjemmeside

Computerspilshjemmesider
Etableret i 1998
Ophørt i 2014
GameSpy

GameSpy, også kendt som GameSpy Industries, er en inddeling af IGN Entertainment, som opererer et netværk af computerspilshjemmesider. GameSpy går tilbage til 1996, da et Quake-serversøgeprogram kaldt QSpy blev udgivet. Virksomhedens hovedkvarter ligger i Costa Mesa, Californien. Den bliver i dag styret af News Corporation.

Gamespy udgav sin sidste artikel 21. februar 2013 og angav forretningsmæssige omstændigheder som begrundelse.

Referencer

Eksterne henvisninger 
 Officielle hjemmeside

Computerspilshjemmesider
Etableret i 1996
Ophørt i 2013
Electronic Gaming Monthly

Electronic Gaming Monthly (forkortet EGM) er et amerikansk computerspilsmagasin. Det udgives af Ziff Davis som en del af 1UP.com-netværket og udgiver 12 numre om året.

Eksterne henvisninger 
 EGM på 1UP.com  

Tidsskrifter fra USA
Etableret i 1989
Tidsskrifter om computerspil
Lars Bak (flertydig)

Lars Bak har flere betydninger:

 Lars Bak – dansk cykelrytter
 Lars Bak (datalog) – dansk datalog
Lars Bak (datalog)

Lars Bak (født 1965) er en dansk datalog, der er tidligere leder af Googles  udviklingsafdeling på Katrinebjerg i Århus og i den sammenhæng har haft hovedansvaret for udviklingen af virtuelle maskiner til blandt andet Google Chrome browseren.

Lars Bak er uddannet på Aarhus Universitet og har siden blandt andet arbejdet hos Sun Microsystems, både i USA og Danmark, inden han var med til at starte Googles udviklingsafdeling i Århus.

I 2018 stod Bak bag grundlæggelsen af firmaet Toitware, der arbejder med IoT-enheder. Han er CTO i dette firma.

Referencer 
 

Dataloger fra Danmark
Arne Friedrich

Arne Friedrich (født 29. maj 1979 i Bad Oeynhausen, Vesttyskland) er en tidligere tysk fodboldspiller, der senest spillede for Chicago Fire. Han kom til klubben i 2012 og stoppede karrieren i klubben i 2013. Tidligere har han spillet for SC Verl, Arminia Bielefeld, Hertha Berlin og VfL Wolfsburg.

Landshold 
Friedrich spillede desuden for Tysklands fodboldlandshold, som han blandt andet repræsenterede ved EM i 2004, VM i fodbold 2006, 2008 og VM i 2010. Han spillede sin første landskamp den 21. oktober 2002 i en kamp mod Bulgarien.

Referencer

Eksterne henvisninger 

 Arne Friedrich på fussballdaten.de

Fodboldspillere fra Tyskland
Fodboldspillere fra Arminia Bielefeld
Fodboldspillere fra Hertha BSC Berlin
Fodboldspillere fra VfL Wolfsburg
Fodboldspillere fra Chicago Fire
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010